CELEX: 31991R1712
Language: el
Date: 1991-06-13 00:00:00
Title: Κανονισμός (ΕΟΚ) αριθ. 1712/91 του Συμβουλίου της 13ης Ιουνίου 1991 για τον καθορισμό, για την περίοδο εμπορίας 1991/92, των τιμών που εφαρμόζονται στον τομέα της όρυζας

Avis juridique important

|

31991R1712

Κανονισμός (ΕΟΚ) αριθ. 1712/91 του Συμβουλίου της 13ης Ιουνίου 1991 για τον καθορισμό, για την περίοδο εμπορίας 1991/92, των τιμών που εφαρμόζονται στον τομέα της όρυζας  

Επίσημη Εφημερίδα αριθ. L 162 της 26/06/1991 σ. 0014 - 0014

ΚΑΝΟΝΙΣΜΟΣ ( ΕΟΚ ) αριθ . 1712/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για τον καθορισμό, για την περίοδο εμπορίας 1991/92, των τιμών που εφαρμόζονται στον τομέα της όρυζαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό ( ΕΟΚ ) αριθ . 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς της όρυζας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1806/89 ( 2 ), και ιδίως το άρθρο 3 παράγραφος 3,  την πρόταση της Επιτροπής ( 3 ),  τη γνώμη του Ευρωπαϊκού Κοινοβουλίου ( 4 ),  τη γνώμη της Οικονομικής και Κοινωνικής Επιτροπής ( 5 ),  Εκτιμώντας :  ότι η πολιτική της αγοράς και των τιμών, η οποία βασίζεται σε σύγχρονες εκμεταλλεύσεις, είναι το κύριο όργανο της εισοδηματικής πολιτικής στη γεωργία - ότι μια τέτοια πολιτική αξιοποιείται πλήρως μόνον αν ενταχθεί στο σύνολο της κοινής γεωργικής  πολιτικής, που περιλαμβάνει μια δυναμική κοινωνικοδιαρθρωτική πολιτική και την εφαρμογή των κανόνων ανταγωνισμού της συνθήκης - ότι η τιμή παρέμβασης της αναποφλοίωτης όρυζας πρέπει να καθορίζεται σε επίπεδο που να λαμβάνει υπόψη τον προσανατολισμό που πρέπει να δοθεί στην παραγωγή της όρυζας για τη χρησιμοποίησή της - ότι η ενδειτική τιμή της αποφλοιωμένης όρυζας πρέπει να προκύπτει από την τιμή παρέμβασης της αναποφλοίωτης όρυζας σύμφωνα με τα κριτήρια που αναφέρονται στο άρθρο 4 παράγραφος 3 του κανονισμού ( ΕΟΚ ) αριθ . 1418/76 - ότι, για τα προϊόντα που αναφέρονται στον παρόντα κανονισμό, η εφαρμογή των κριτηρίων καθορισμού των διαφόρων τιμών καθώς και η εφαρμογή των μέτρων που προβλέπονται για την τιμή συναλλάγματος που εφαρμόζεται στο γεωργικό τομέα, οδηγούν σε καθορισμό των τιμών αυτών στα επίπεδα που αναφέρονται κατωτέρω - ότι το άρθρο 2 παράγραφος 3 δεύτερη περίπτωση του κανονισμού ( ΕΟΚ ) αριθ . 3653/90 του Συμβουλίου της 11ης Δεκεμβρίου 1990 περί μεταβατικών διατάξεων της κοινής οργανώσεως της αγοράς των σιτηρών και του ρυζιού στην Πορτογαλία ( 6 ) έχει προβλέψει τους  κανόνες προσέγγισης των πορτογαλικών τιμών του ρυζιού προς τις κοινές τιμές - ότι οι κανόνες αυτοί οδηγούν στον καθορισμό των πορτογαλικών τιμών στο επίπεδο που αναφέρεται κατωτέρω,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Για την περίοδο εμπορίας 1991/92, οι τιμές που εφαρμόζονται στον τομέα της όρυζας καθορίζονται ως εξής :  1 .  Κοινότητα εκτός από την Πορτογαλία :  α )  τιμή παρέμβασης αναποφλοίωτης όρυζας : 313,65 Ecu ανά τόνο - β ) ενδεικτική τιμή αποφλοιωμένης όρυζας : 546,13 Ecu ανά τόνο .  2 .  Πορτογαλία :  α ) τιμή παρέμβασης αναποφλοίωτης όρυζας : 338,39 Ecu ανά τόνο - β ) ενδεικτική τιμή αποφλοιωμένης όρυζας : 546,13 Ecu ανά τόνο .  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Σεπτεμβρίου 1991.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Λουξεμβούργο, 13 Ιουνίου 1991 .  Για το Συμβούλιο Ο Πρόεδρος A . BODRY ( 1 ) EE ariu . L 166 thw 25 . 6 . 1976, s . 1.(2 ) EE ariu . L 177 thw 24 . 6 . 1989, s . 1.(3 ) EE ariu . C 104 thw 19 . 4 . 1991, s . 16.(4 ) EE ariu . C 158 thw 17 . 6 . 1991.(5 ) EE ariu . C 159 thw 17 . 6 . 1991.(6 ) EE ariu . L 362 thw 27 . 12 . 1990, s . 28 .